Държавен вестник, бр. 23, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  23
ви елементи, са длъжни да приемат рекла-
мациите на потребители, ако са предявени 
своевременно.
Чл. 47. (1) Продавачът е длъжен да поддър-
жа регистър на предявените пред него и пред 
упълномощени от него лица рекламации на 
стоки във всяко едно от местата, посочени 
в ал. 3.
(2) При предявяване на рекламация лицата 
по ал. 1 задължително я описват в регистъра, 
като на потребителя се издава документ, съ-
държащ датата, номера, под който реклама-
цията е вписана в регистъра, вида на стоката 
и подпис на лицето, приело рекламацията.
(3) Приемането на рекламации се извършва 
през цялото работно време в търговския обект, 
където е закупена стоката, или на интернет 
сайта на продавача, на който е поръчана сто-
ката, и на адреса на управление на продавача. 
Рекламацията може да бъде предявена и във 
всеки от търговските обекти на продавача на 
територията на страната, в които се осъщест-
вява подобна търговска дейност като тази в 
обекта, откъдето е закупена стоката. Правото 
на избор на място за предявяване на рекла-
мацията принадлежи изцяло на потребителя.
(4) Когато продавачът удовлетвори реклама-
цията, той издава за това акт, който се съставя 
в два екземпляра, и предоставя задължително 
един екземпляр на потребителя.
Чл. 48. Предявяването на рекламация пред 
търговеца за цифровото съдържание и цифро-
вата услуга и пред продавача за стоката, в т.ч. 
на стоката, съдържаща цифрови елементи, не 
е пречка за предявяване на иск в съда.
Г л а в а  п е т а
СПОСОБИ ЗА РЕШАВАНЕ НА ПОТРЕБИ-
ТЕЛСКИ СПОРОВЕ
Раздел I
Жалби на потребители
Чл. 49. (1) Комисията за защита на потре-
бителите предоставя информация на своята 
интернет страница за правата на потребители-
те, произтичащи от този закон, и за правните 
средства за упражняване на техните права.
(2) Комисията за защита на потребителите 
и сдруженията на потребителите разясняват 
правата и задълженията на потребителите 
по договорите за предоставяне на цифрово 
съдържание и цифрови услуги и договорите за 
продажба на стоки, предоставят им съвети и 
съдействат за разрешаване на потребителски 
спорове и жалби.
(3) Европейският потребителски център 
към Комисията за защита на потребителите 
разяснява правата и задълженията на потреби-
телите, предоставя съвети и оказва съдействие 
за разрешаване на потребителски спорове във 
връзка с договори за предоставяне на цифрово 
съдържание и цифрови услуги и договорите за 
продажба на стоки с трансграничен характер.
Чл. 50. (1) За нарушаване на правата, пре-
доставени им по този закон, потребителите 
и сдруженията на потребителите имат право 
да подават жалби и сигнали до Комисията за 
защита на потребителите.
(2) Жалбите и сигналите се подават в 
писмена форма на хартиен носител или по 
електронен път.
(3) Жалбата трябва да съдържа:
1. наименованието на органа, до който се 
подава жалбата;
2. името, пощенския и/или електронния 
адрес на жалбоподателя;
3. срещу кого се подава жалбата, като се 
посочи името/наименованието на търговеца/
продавача или на търговския обект, както и 
неговото седалище или адрес на управление;
4. оплакванията и исканията на жалбо-
подателя;
5. подпис на лицето, което я подава, ко-
гато се подава на хартиен носител, или на 
неговия пълномощник; в случай че жалбата 
е подадена чрез пълномощник, се прилага 
пълномощно; в случай че жалбата е подадена 
по електронен път, не се изисква тя да бъде 
подписана с електронен подпис;
6. доказателствата, с които жалбоподате-
лят разполага – копие от касови бележки, 
фактури, договори и други, на които основава 
претенцията си.
(4) Ако жалбата не отговаря на изис-
кванията на ал. 3, Комисията за защита на 
потребителите уведомява жалбоподателя в 
7-дневен срок от получаването на жалбата и 
не образува производство по разглеждането 
є до отстраняване на нередовностите.
(5) Сигналите на потребителите трябва да 
отговарят на изискванията на ал. 3, т. 1 – 5.
(6) Жалбите и сигналите, подадени до 
некомпетентен орган, се препращат най-
късно 7 дни от датата на постъпването им 
на компетентния орган, като се уведомят 
техните податели. Жалбата или сигналът не 
се препраща, когато има данни, че въпросът 
е отнесен и до компетентния орган.
Чл. 51. (1) Държавните органи са длъжни 
да регистрират подадените до тях жалби и 
сигнали на потребителите и да образуват 
производство за разглеждането им. По ано-
нимни сигнали производство не се образува.
(2) Органът, до който е подадена жалба 
или сигнал, е длъжен да насочи потребителя 
и да му разясни неговите права и задължения.
(3) На лицата, чиито искания са незаконо-
съобразни или неоснователни или не могат да 
бъдат удовлетворени по обективни причини, 
се посочват съображенията за това.
Чл. 52. (1) Когато по жалбата или сигнала 
не е нужно да се извършва проверка, компе-
тентният орган е длъжен да разгледа случая